b'\n_START_ARTICLE_\nJohn Cabot\n_START_SECTION_\n\xc5\xbdivljenjepis\n_START_PARAGRAPH_\nNjegov rojstni datum in kraj rojstva v Italiji sta neznana, najverjetneje pa se je rodil okrog leta 1450 v Gaeti. V mladosti se je preselil v Benetke in postal tamkaj\xc5\xa1nji me\xc5\xa1\xc4\x8dan.\n_START_SECTION_\nZapu\xc5\xa1\xc4\x8dina\n_START_PARAGRAPH_\nNjegov sin Sebastian Cabot je kasneje (1508) v iskanju Severozahodnega prehoda prav tako obiskal Severno Ameriko. Poleg tega je \xc5\xbeelel ponoviti tudi Magellanovo obplutje sveta, \xc5\xbeal pa se je njegova pot zaklju\xc4\x8dila med iskalci srebra v Rio la de Plati (1525-1528)_NEWLINE_Med letoma 1498 in 1500 sta dva slovita portugalska popotnika, Miguel in Gaspar Corte-Real obiskala Grenlandijo, Labrador in Novo Fundlandijo. Med letoma 1501 in 1505 so pripadniki angle\xc5\xa1ke trgovske zveze, ki so jo sestavljale tri azorske in dve angle\xc5\xa1ki trgovini, ve\xc4\x8dkrat potovala na Novo Fundlandijo. Od leta 1504, \xc4\x8de ne prej, so bretonski, baskovski, portugalski in angle\xc5\xa1ki ribi\xc4\x8di \xc5\xbee pre\xc4\x8dkali ocean, da bi lovili ribe na Novofundlandski plitvini._NEWLINE_Na Cabota v Bristolu spominja 30-metrski Cabotov stolp (Cabot Tower), zgrajen iz pe\xc5\xa1\xc4\x8denjaka. Zgradili so ga leta 1897, na \xc5\xa1tiristoto obletinco Cabotovega pristanka, le\xc5\xbei pa na Brandon Hillu v bli\xc5\xbeini mestnega sredi\xc5\xa1\xc4\x8da. Poleg tega je v mestu tudi posnetek Matthewa in kip njegovega poveljnika.'